pakaryan ing adicara kasebat. Pangandikan sampun ngantos pisan - pisan ngunggulaken satunggaling agami lan mojokaken agami sanes. Sampun ngantos angina agami ingkang boten kita rasuk. Tundhonipun sanget mbebayani. Manawi perlu, sami kaajak manunggalaken sesamining umat ingkang sami ngrasuk agami, upaminipun gentosan makarya sesarengan wonten ing pembangunan, tulung - tinulung mat sinamadan wonten ing urusan panggesanganing ndonya lan bebrayan. 14. Warni Warnining Medhar Pangandikan Bentuk utawi maneka warnining medhar pangandikan punika wonten pinten - pinten bab. Ing antawisipun inggih punika medhar pangandikan kanthi langsung utawi medhar pangandikan kanthi bebas, salajengipun wonten ugi medhar pangandikan ingkang kawengku dening teks, sahengga mboten pikantuk mlenceng saking teks. Lan wonten ugi medhar pangandikan kanthi langsung, ugi wonten medhar pangandikan ingkang kanthi cara ngapalaken langkung rumiyin, lan ugi wonten medhar pangandikan ingkang asipat negesaken saking wedharan ingkang kacathet garis agengipun kemawon. Prayogi pinten - pinten warni medhar pangandikan kasebut badhe kita onceki, kados ing andharan ngandhap punika. a. Medhar Pangandikan kanthi bebas. Medhar pangandikan ingkang mboten ngginakaken teks babar pisan. Sipating medhar pangandikan punika saged biasa, amargi namung ngaturaken atur panuwun lan nyuwun pangapunten dhumateng para pamyarsa / para rawuh. Upaminipun wonten ing tatacara pahargyan temanten, wakil saking ingkang mengku gati amedhar pangandikan, ngaturaken panuwun kerawuhanipun para tamu lan nyuwun pangapunten awit ingkang mengku gati mboten saged ngaturaken papan palenggahan ingkang trep lan jumbuh kaliyan palungguhanipun para tamu sowang - sowang. Medhar pangandikan punika sipatipun biasa saengga dipun wastani medhar pangandikan bebas. b. Medhar Pangandikan ingkang ngginakaken teks / kawengku. Medhar pangandikan punika mboten bebas utawi medhar pangandikan ingkang winengku, awit punapa ingkang kita aturaken wonten sangajenging para rawuh winates ingkang wonten salebeting teks. Teks utawi naskah pamedhar pangandikan saderengipun sampun kasusun / karakit kanthi rapi, sae lan leres, upaminipun wonten ing tata adicara resmi. Tuladhanipun medhar pangandikanipun Presiden, medhar pangandikanipun Gubernur, medhar pangandikan laporan tanggung jawab, ingkang kapratelakaken kades dhumateng anggota/warga LKMD lan sanes-sanesipun. Menawi kita medhar pangandikan angginakaken teks, nanging sampun ngantos pisan pisan kita angenggokaken pangandikan kita, kanthi angginakaken teks kasebat ngantos purna. Sampun ngantos dipun tambah lan dipun kurangi, supados saget ngaturaken kanthi